GREEK SUPREME COURT DECISION

Decision ID: 937/2024
Decision Number: 937
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Παναγιώτα Πασσίση - Εισηγήτρια, Κωνσταντίνα Νάκου και Λεωνίδα Χατζησταύρου, Αρεοπαγίτες. Συνήλθε σε δημόσια συνεδρίαση στο Κατάστημά του στις 16 Απριλίου 2024, με την παρουσία του Αντεισαγγελέως του Αρείου Πάγου Γεώργιου Σκιαδαρέση (γιατί κωλύεται η Εισαγγελέας) και του Γραμματέως Χ. Α., για να δικάσει την αίτηση του αναιρεσείοντος - κατηγορουμένου D. K. του D., κατοίκου ..., ο οποίος δεν παραστάθηκε, για αναίρεση της υπ' αριθμ. 2852/2023 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 7-7-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 704/23. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη.

Judges: Ελένη Κατσούλη, Γεωργία Κατσιμαγκλή, Παναγιώτα Πασσίση - Εισηγήτρια, Κωνσταντίνα Νάκου, Λεωνίδα Χατζησταύρου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Παναγιώτα Πασσίση - Εισηγήτρια, Κωνσταντίνα Νάκου και Λεωνίδα Χατζησταύρου, Αρεοπαγίτες. Συνήλθε σε δημόσια συνεδρίαση στο Κατάστημά του στις 16 Απριλίου 2024, με την παρουσία του Αντεισαγγελέως του Αρείου Πάγου Γεώργιου Σκιαδαρέση (γιατί κωλύεται η Εισαγγελέας) και του Γραμματέως Χ. Α., για να δικάσει την αίτηση του αναιρεσείοντος - κατηγορουμένου D. K. του D., κατοίκου ..., ο οποίος δεν παραστάθηκε, για αναίρεση της υπ' αριθμ. 2852/2023 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 7-7-2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 704/23. Αφού άκουσε Τον Αντεισαγγελέα, που πρότεινε να απορριφθεί η κρινόμενη αίτηση αναιρέσεως ως ανυποστήρικτη.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠΔ [όπως ίσχυε κατά το χρόνο συζήτησης της υπόθεσης, πριν από την τροποποίηση του εδ. γ' από το ν. 5090/2024], ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Εξ άλλου, σύμφωνα με το άρθρο 515 παρ. 1 του ίδιου Κώδικα, με αίτηση ενός από τους διαδίκους ή του εισαγγελέα μπορεί το δικαστήριο του Αρείου Πάγου σε ιδιαιτέρως εξαιρετικές περιπτώσεις να αναβάλει για μια μόνο φορά τη συζήτηση σε ρητή δικάσιμο, στην οποία όλοι οι διάδικοι οφείλουν να εμφανιστούν χωρίς νέα κλήτευση, ακόμα και αν δεν ήταν παρόντες κατά τη δημοσίευση της αναβλητικής απόφασης. Τέλος, κατά τη διάταξη του άρθρου 514 εδ. α' του ΚΠΔ, αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 - 162 του ΚΠΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και επιβάλλονται στον αναιρεσείοντα, κατά το άρθρο 578 παρ. 1 του ΚΠΔ, τα δικαστικά έξοδα. Στην προκείμενη περίπτωση, ο αναιρεσείων, ο οποίος έχει ασκήσει την από 7.7.2023 αίτηση για αναίρεση της υπ' αριθ. 2852/2023 απόφασης του Τριμελούς Εφετείου Κακουργημάτων Αθηνών, με την οποία καταδικάστηκε, σε δεύτερο βαθμό, για πλημμεληματική κλοπή τετελεσμένη και σε απόπειρα από κοινού και κατ' εξακολούθηση και παράνομη οπλοκατοχή σε συνολική ποινή φυλάκισης τριών (3) ετών και έξι (6) μηνών [μετατραπείσα σε χρηματική προς πέντε (5) ευρώ ημερησίως] και χρηματική ποινή χιλίων (1000) ευρώ, δεν εμφανίστηκε στο ακροατήριο του Δικαστηρίου τούτου (προσηκόντως με συνήγορο) ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της κατά την αναφερόμενη στην αρχή της απόφασης αυτής δικάσιμο (16.4.2024). Όπως προκύπτει από το από 20.9.2023 αποδεικτικό επίδοσης, που συντάχθηκε αρμοδίως από την επιμελήτρια Εισαγγελίας του Αρείου Πάγου Α. Σ., επιδόθηκε νόμιμα και εμπρόθεσμα στον αναιρεσείοντα η υπ' αριθ. 704/25.8.2023 κλήση του Εισαγγελέα του Αρείου Πάγου, με παράδοση αυτής στα χέρια της συνοίκου συζύγου του Ί. Μ., επειδή δεν βρέθηκε στον τόπο της κατοικίας του ο ίδιος προσωπικά [άρθρα 155 παρ. 2 εδ. δ', 166 παρ. 1 του ΚΠΔ], προκειμένου να παραστεί αυτός δια συνηγόρου στο ακροατήριο του Δικαστηρίου τούτου κατά την αρχικώς ορισθείσα δικάσιμο της 6.2.2024, στη συζήτηση της από 7.7.2023 αιτήσεως αναιρέσεως, με τη μνεία ότι αν δεν παραστεί στη μετ' αναβολή συζήτηση αυτής, η αναίρεσή του θα απορριφθεί ως ανυποστήρικτη. Κατά την αρχική δικάσιμο (6.2.2024) αναβλήθηκε η συζήτηση της ένδικης αίτησης, δυνάμει της υπ' αριθ. 220/2024 αποφάσεως του Δικαστηρίου τούτου, για την αναφερόμενη στην αρχή της παρούσας δικάσιμο (16.4.2024), κατά την οποία, όφειλε ο αναιρεσείων να εμφανιστεί χωρίς νέα κλήτευση. Ενόψει των ανωτέρω και εφόσον α) ο αναιρεσείων κλητεύθηκε νόμιμα και εμπρόθεσμα και δεν παραστάθηκε δια συνηγόρου ούτε εκπροσωπήθηκε από πληρεξούσιο δικηγόρο και β) δεν συντρέχει περίπτωση αυτεπάγγελτης εφαρμογής επιεικέστερου νόμου (514 εδ. γ' περ. β' νέου ΚΠΔ), πρέπει να απορριφθεί η αίτηση αναίρεσης και να επιβληθούν στον αναιρεσείοντα τα δικαστικά έξοδα της ποινικής διαδικασίας (άρθρο 578 παρ. 1 ΚΠΔ, όπως ίσχυε κατά τη συζήτηση, πριν από την τροποποίησή του με το ν. 5090/2024), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 7.7.2023 αίτηση του D. K. του D., κατοίκου ..., για αναίρεση της υπ' αριθ. 2852/2023 απόφασης του Τριμελούς Εφετείου Κακουργημάτων Αθηνών. Επιβάλλει στον αναιρεσείοντα τα έξοδα της ποινικής διαδικασίας εκ διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 18 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 11 Ιουλίου 2024.

LEGAL REFERENCES
Articles Referenced: άρθρου 512 παρ. 1 εδ. γ' του ΚΠΔ, άρθρα 155, άρθρου 166, άρθρο 515 παρ. 1, άρθρου 514 εδ. α' του ΚΠΔ, άρθρο 166, άρθρο 578 παρ. 1 του ΚΠΔ, άρθρα 155 παρ. 2 εδ. δ', άρθρο 578 παρ. 1, άρθρου 512, άρθρο 515, άρθρου 514, άρθρο 578
Article Codes: ΠΚ|ΚΠΔ
Law References: nan
Total Articles Cited: 10

DATES MENTIONED: 7-7-2023|16-4-2024|20-9-2023|25-8-2023|6-2-2024|16-04-2024|18-06-2024|11-07-2024

SOURCE: https://areiospagos.gr/nomologia/apofaseis_DISPLAY.asp?cd=PSBVJMBQH7GZ8XNIE6SK30T6J1XG2K&apof=937_2024&info=ΠΟΙΝΙΚΕΣ -  ΣΤ